รัฐบาลไทย-ข่าวทำเนียบรัฐบาล-บตท. ผนึก ธพว. พัฒนาธุรกรรมปล่อยสินเชื่อเพิ่ม SMEs พร้อมจัดงานมหกรรมขายทรัพย์ NPA ส่งท้ายปี  8 พ.ย. 2560  นี้
วันจันทร์ที่ 6 พฤศจิกายน 2560
บตท. ผนึก ธพว. พัฒนาธุรกรรมปล่อยสินเชื่อเพิ่ม SMEs พร้อมจัดงานมหกรรมขายทรัพย์ NPA ส่งท้ายปี  8 พ.ย. 2560  นี้
วันนี้ (6 พฤศจิกายน 2560)  ได้มีพิธีลงนามบันทึกข้อตกลงโครงการความร่วมมือด้านทรัพย์สินรอการขาย ระหว่าง บตท.) และ ธพว.หรือ SME Development Bankเพื่อบูรณาการใช้ทรัพยากรร่วมกันระหว่างสถาบันการเงินเฉพาะกิจ (SFIs) ภายใต้สังกัดกระทรวงการคลัง
วันนี้ (6 พฤศจิกายน 2560) ได้มีพิธีลงนามบันทึกข้อตกลงโครงการความร่วมมือด้านทรัพย์สินรอการขาย ระหว่างบรรษัทตลาดรองสินเชื่อที่อยู่อาศัย (บตท.) และ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) เพื่อบูรณาการใช้ทรัพยากรร่วมกันระหว่างสถาบันการเงินเฉพาะกิจ (SFIs) ภายใต้สังกัดกระทรวงการคลัง
การลงนามบันทึกข้อตกลงโครงการความร่วมมือด้านทรัพย์สินรอการขาย ระหว่าง บรรษัทตลาดรองสินเชื่อที่อยู่อาศัย (บตท.) และ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) มีนางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) และ นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) พร้อมคณะผู้บริหารทั้งสองหน่วยงานร่วมในพิธีอย่างพร้อมเพรียง และมีสื่อมวลชนร่วมเป็นสักขีพยานในความร่วมมือครั้งนี้
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) เปิดเผยว่า “พิธีลงนามข้อตกลงวันนี้เกิดจากความร่วมมือเพื่อพัฒนาธุรกรรมที่เกี่ยวเนื่องกับสินเชื่อที่อยู่อาศัย ระหว่าง บรรษัทตลาดรองสินเชื่อที่อยู่อาศัย (บตท.) และ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) โดยมีวัตถุประสงค์เพื่ออํานวยความสะดวกให้กับลูกค้า บตท. และดําเนินการตามนโยบายของกระทรวงการคลัง ในการส่งเสริมและสนับสนุนให้เกิด Synergy หรือ ความร่วมมือระหว่างสถาบันการเงินเฉพาะกิจอย่างเป็นรูปธรรม โดยใช้ทรัพยากรร่วมกันเพื่อให้เกิดประสิทธิภาพสูงสุด”
บตท. เป็นสถาบันการเงินเฉพาะกิจ ทําหน้าที่เป็นตลาดรองสินเชื่อที่อยู่อาศัย ที่มีพันธกิจเพื่อสนับสนุนตลาดแรกสินเชื่อที่อยู่อาศัย พัฒนาตลาดทุน และ ช่วยให้ประชาชนมีอยู่อาศัยอย่างทั่วถึง เนื่องจาก บตท. เป็นตลาดรอง จึงไม่สามารถให้สินเชื่อเพิ่มกับลูกค้าได้ บตท. จึงร่วมมือกับ ธพว. เพื่ออํานวยความสะดวกให้แก่ลูกค้าของ บตท. ที่เป็นผู้ประกอบธุรกิจขนาดกลางและขนาดย่อม (SMEs) เพื่อให้ลูกค้า บตท. ได้มีโอกาสรับบริการจาก ธพว. โดยตรง และสามารถติดต่อผ่าน บตท. ได้ ความร่วมมือนี้ยังรวมถึงการสนับสนุนการจําหน่ายทรัพย์สินรอการขาย (Non-Performing Asset) เพื่อเพิ่มโอกาสในการจําหน่ายทรัพย์สินรอการขาย และเป็นการประชาสัมพันธ์ทรัพย์สินรอการขาย ให้เป็นที่รู้จักแก่ลูกค้า บตท. และ ธพว. โดยผ่านช่องทางการประชาสัมพันธ์ของทั้งสองหน่วยงานร่วมกันด้วย
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) กล่าวถึงการลงนามบันทึกข้อตกลงโครงการความร่วมมือวันนี้ว่า “ในส่วนของ ธพว. จะทําหน้าที่เข้าไปสนับสนุนเติมเต็มความต้องการด้านสินเชื่อและแหล่งเงินทุน สําหรับกลุ่มเป้าหมายที่เป็นผู้ประกอบการ SMEs ให้สามารถเข้าถึงบริการได้โดยตรง สะดวกและรวดเร็วขึ้น โดยธนาคารได้วางแนวทางเพื่อเตรียมรองรับการขยายธุรกรรม การให้บริการนวัตกรรมด้านผลิตภัณฑ์สินเชื่อที่หลากหลาย ซึ่งจากข้อมูลพบว่า มีกลุ่มผู้ประกอบการ SMEs เจ้าของกิจการ-ธุรกิจส่วนตัว ประกอบอาชีพอิสระ ที่เป็นลูกค้าของ บตท. มีจํานวนไม่น้อยที่ต้องการขอขยายวงเงินสินเชื่อ ความร่วมมือครั้งนี้จึงมีความสําคัญอย่างมาก ที่ ธพว.จะได้ดําเนินการตามพันธกิจ ตอกย้ําการเป็นธนาคารเพื่อการพัฒนาผู้ประกอบการอย่างแท้จริง โดยจะเข้าไปเติมเต็มช่องว่างที่เกิดขึ้น เพื่อต่อสายป่านธุรกิจให้เติบโตอย่างเข้มแข็ง พร้อมเป็นฟันเฟืองขับเคลื่อนเศรษฐกิจไทยให้ยั่งยืนต่อไป”
เพื่อตอกย้ําการบูรณาการความร่วมมือครั้งนี้ ธพว. และ บตท. ได้ร่วมกันจัดงาน “มหกรรมขายทรัพย์ NPA ส่งท้ายปี 2560”ณ ห้องแก้ววิเชียร ชั้น 11 สํานักงานใหญ่ SME Bank Tower วันพุธที่ 8 พฤศจิกายน 2560 โดยเริ่มลงทะเบียนตั้งแต่เวลา 9.00 น. เป็นต้นไป และเริ่มประมูลตั้งแต่เวลา 14.00 น. ซึ่ง ธพว. และ บตท. ได้คัดเลือกทรัพย์ทําเลดี การคมนาคมขนส่งสะดวก เหมาะต่อนักลงทุนหรือผู้ประกอบการ ที่ต้องการประมูลเพื่อนําไปพัฒนาประกอบธุรกิจเชิงพาณิชย์หรือเป็นที่พักอาศัย นําไปต่อยอดทํากําไร อาทิ โกดัง-โรงงาน ที่ดินเปล่า และที่อยู่อาศัย ทั้งในเขตกรุงเทพฯ ปริมณฑล และต่างจังหวัด รวมกว่า 106 รายการ จํานวน 549 แปลง สอบถามข้อมูลเพิ่มเติม Call Center 1357 หรือติดตามกิจกรรมอื่นๆ ผ่านทาง facebook.com/SMEDevelopmentBank
สอบถามข้อมูลเพิ่มเติม : SME Development Bank นางอุบลรัตน์ ค่าแพง ผู้อํานวยการฝ่ายส่งเสริมการตลาดลูกค้าสัมพันธ์และกิจกรรมเพื่อสังคม
โทร. 085-980-7861, 02-265-4571-2